**Z á p i s n i c a**

zo zasadnutia výboru pozemkového spoločenstva Urbár Stankovany

konaného dňa 30. júna 2020

Prítomní podľa prezenčnej listiny

**Program:**

1. Návrh programu, určenie zapisovateľa
2. Kontrola uznesenia
3. Správa o ťažbových a pestevných prácach
4. Diskusia
5. Návrh na uznesenie

Zasadnutie výboru viedol predseda výboru, privítal prítomných, konštatoval, že výbor je uznášaniaschopný.

1. **Návrh programu, určenie zapisovateľa**

Predseda výboru oboznámil prítomných s programom zasadnutia, ktorý bol bez pripomienok schválený. Za zapisovateľku určil Annu Brukovú.

1. **Kontrola uznesenia**

Uznesenia zo zasadnutia výboru zo dňa 23. 5. 2020 boli zobraté na vedomie.

1. **Správa o ťažbových a pestevných prácach**

Správu podal Ing. Pavol Chyla ,konštatoval, že práce v lese sú sťažené pre nepriaznivé počasie. Hovoril, že prebierka bola ukončená, avšak ešte Štrbkovci majú vytiahnuť drevo. Tak isto aj porast 1332 je na 90% urobený, ktorý robí Karol Koma. V Korbelke sú rozrobené dve miesta, ktoré robia Štrbka a J. Koma. Ide o prerezávku aj prebierku nad chatou. V pláne je urobiť 40 m3, Ide o kalamitné drevo, je tam veľmi ťažký terén ,hovoril, že stačí, aby bola spracovaná plocha. Ťažbu robí firma Hrabánek. Vyťažilo sa 200m3 buka, treba ešte vyťažiť 100m3 buka. Sú možnosti a to ťažiť v Dierovej pod cestou je tam približne 50m3, alebo poslať ťažbárov do Havranu a dorobiť tam buky. Túto prácu treba dohodnúť telefonicky. Čiastočne bola upravená cesta do Žaškova, boli orezané konáre a vetvy. Predseda upozornil na to, že treba urobiť poriadok na sklade v Dierovej, aby sa uvoľnilo miesto pre vyťažené drevo. OLH upozornil na uhadzovanie porastu po ťažbe, dodal, že sa dohodne s p. Vinarčíkovou.

1. **Diskusia**

Predseda upozornil Vl. Lacka na spracovanie vývratov, o ktoré si požiadal v žiadosti. Ing. Peter Straka oboznámil prítomných s faktúrou firmy AGRO za 668 eur. Ide o prehliadku a nastavenie filtra na traktore. Členovia výboru sa dohodli, že treba osloviť p. Sekeja v Ľubochni a konzultovať s nim osobne tento problém, nakoľko práca firmy AGRA sa zdá byť podľa rozpisu prác na faktúre málo kontrolovateľná. Členovia výboru navrhli reklamovať práce, ktoré sú uvedené na faktúre. Predseda urbáru hovoril ,že na sklade máme prebytok mäkkého dreva, navrhol, aby sa prebytočné mäkké drevo mohlo predať. Vojtech Púček navrhol najať si právnickú firmu, ktorá by pomohla vybaviť vlastníctvo dedičov v urbáre. Túto formu využíva urbár vo Švošove. Ďalej sa informoval, či rezbár p. Sabucha platí nájom za uskladnenie dreva na pílnici. Michal Belko upozornil na zlú cestu do Žažkova. Členovia výboru konštatovali, že na pílnici je neporiadok a treba s tým niečo robiť. Predseda navrhol, aby problémy, ktoré sú na pílnici sa riešili v budúcom období .Treba sa zaoberať kúpou automatickej kálačky, pretože stav kálania, ktorý je teraz je neudržateľný. Je nutné vysporiadať aj pozemok pod pílnicou. Ing. Peter Straka pochválil členov výboru, ktorí operatívne pomohli pri meraní a odvoze dreva.

1. **Návrh na uznesenie**

Predseda výboru podal návrh na uznesenie.

V Stankovanoch 30.6. 2020 zapísala Anna Bruková

Overovatelia: ...................................

 ...................................

 **U z n e s e n i e**

prijaté na zasadnutí výboru PS Urbár Stankovany

dňa 30. 6. 2020

**Uznesenie č. 1 k bodu 1**

Výbor PS súhlasí s programom a s menovaním zapisovateľky.

**Uznesenie č. 2 k bodu 2**

Uznesenia zo zasadnutia výboru dňa 23.5. 2020 boli vzaté na vedomie.

**Uznesenie č. 3 k bodu 3**

Výbor PS berie na vedomie správu o ťažbových a pestevných prácach.

**Uznesenie č. 4 k bodu 4**

Výbor PS berie na vedomie diskusné príspevky, obsah ktorých je zaznamenaný v zápisnici.

V Stankovanoch 30. 6. 2020 Ján Karas

 predseda PS Urbár Stankovany

Prílohy: Prezenčná listina